02021R2306 — FI — 27.12.2021 — 000.003

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION DELEGOITU ASETUS (EU) 2021/2306, annettu 21 päivänä lokakuuta 2021, Euroopan parlamentin ja neuvoston asetuksen (EU) 2018/848 täydentämisestä virallista valvontaa koskevilla säännöillä unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden lähetysten sekä tarkastussertifikaatin osalta (ETA:n kannalta merkityksellinen teksti) (EUVL L 461 27.12.2021, s. 13)





Oikaistu:









▼B

KOMISSION DELEGOITU ASETUS (EU) 2021/2306,

annettu 21 päivänä lokakuuta 2021,

Euroopan parlamentin ja neuvoston asetuksen (EU) 2018/848 täydentämisestä virallista valvontaa koskevilla säännöillä unioniin tuotaviksi tarkoitettujen luonnonmukaisten tuotteiden ja siirtymävaiheen tuotteiden lähetysten sekä tarkastussertifikaatin osalta

(ETA:n kannalta merkityksellinen teksti)







1 artikla

Kohde

Tässä asetuksessa vahvistetaan säännöt, jotka koskevat

a) sellaisten tuotteiden, jotka aiotaan saattaa unionissa markkinoille luonnonmukaisina tuotteina tai siirtymäkauden tuotteina, lähetysten todentamista kolmansissa maissa sekä tarkastussertifikaattien myöntämistä;

b) sellaisten kolmansista maista unioniin tuotavien tuotteiden virallista valvontaa, jotka aiotaan saattaa markkinoille unionissa luonnonmukaisina tuotteina tai siirtymäkauden tuotteina; ja

c) toimia, jotka kolmansien maiden toimivaltaisten viranomaisten, valvontaviranomaisten ja tarkastuslaitosten on toteutettava, jos asetuksen (EU) 2018/848 säännösten noudattamatta jättämistä epäillään tai se vahvistetaan.

2 artikla

Määritelmät

Tässä asetuksessa tarkoitetaan:

1) ’lähetyksellä’ asetuksen (EU) 2017/625 3 artiklan 37 alakohdassa määriteltyä sellaisten tuotteiden, jotka aiotaan saattaa unionissa markkinoille luonnonmukaisina tuotteina tai siirtymäkauden tuotteina, lähetystä; silloin kun kyseessä ovat luonnonmukaiset tuotteet ja siirtymävaiheen tuotteet, jotka on komission delegoidun asetuksen (EU) 2021/2305 mukaisesti vapautettu virallisesta valvonnasta rajatarkastusasemilla, lähetyksellä tarkoitetaan kuitenkin samaan tai useampaan yhdistetyn nimikkeistön koodiin kuuluvaa tuotemäärää, jolle on annettu yksi ainoa tarkastussertifikaatti, joka lähetetään samalla kuljetusvälineellä ja joka tuodaan samasta kolmannesta maasta;

2) ’rajatarkastusasemalla’ asetuksen (EU) 2017/625 3 artiklan 38 alakohdassa määriteltyä rajatarkastusasemaa;

3) ’paikalla, jossa tavarat luovutetaan vapaaseen liikkeeseen’ sitä vapaaseen liikkeeseen luovuttamisen paikkaa, jossa luonnonmukaisiin tuotteisiin ja siirtymävaiheen tuotteisiin, jotka on delegoidun asetuksen (EU) 2021/2305 mukaisesti vapautettu virallisesta valvonnasta rajatarkastusasemilla, kohdistetaan virallista valvontaa;

4) ’valvontapisteellä’ muuta valvontapistettä kuin asetuksen (EU) 2017/625 53 artiklan 1 kohdan a alakohdassa tarkoitettua rajatarkastusasemaa;

5) ’asiakirjatarkastuksella’ asetuksen (EU) 2017/625 3 artiklan 41 alakohdassa määriteltyä asiakirjatarkastusta;

6) ’tunnistustarkastuksella’ asetuksen (EU) 2017/625 3 artiklan 42 alakohdassa määriteltyä tunnistustarkastusta;

7) ’fyysisellä tarkastuksella’ asetuksen (EU) 2017/625 3 artiklan 43 alakohdassa määriteltyä fyysistä tarkastusta;

8) ’hyväksytyllä sähköisellä leimalla’ Euroopan parlamentin ja neuvoston asetuksen (EU) N:o 910/2014 ( 1 ) 3 artiklan 27 alakohdassa määriteltyä hyväksyttyä sähköistä leimaa.

3 artikla

Todentaminen kolmannessa maassa

1. Asetuksen (EU) 2018/848 46 artiklan mukaisesti hyväksytyn asianomaisen valvontaviranomaisen tai tarkastuslaitoksen on todennettava lähetys komission delegoidun asetuksen (EU) 2021/1698 ( 2 ) 16 artiklan mukaisesti.

2. Asianomaisen valvontaviranomaisen tai tarkastuslaitoksen on asetuksen (EU) 2018/848 48 ja 57 artiklan soveltamiseksi todennettava lähetys asetuksessa (EY) N:o 834/2007 säädettyjen vaatimusten sekä vastaaviksi hyväksyttyjen tuotantostandardien ja valvontatoimenpiteiden noudattamisen osalta. Todentamiseen on sisällyttävä järjestelmällisiä asiakirjatarkastuksia ja tarvittaessa riskiarviointiin perustuvia fyysisiä tarkastuksia ennen kuin lähetys lähtee kolmannesta maasta, joka on viejämaa tai alkuperämaa.

3. Edellä olevien 2–5 kohdan soveltamiseksi asianomaisen valvontaviranomaisen tai tarkastuslaitoksen on oltava a) asetuksen (EU) 2018/848 57 artiklassa tarkoitettu valvontaviranomainen tai tarkastuslaitos, joka on hyväksytty asianomaisten tuotteiden ja sen kolmannen maan osalta, josta tuotteet ovat peräisin tai jossa viimeinen toimi valmistusta varten on suoritettu, jos tällainen toimi on suoritettu; tai b) valvontaviranomainen tai tarkastuslaitos, jonka on nimennyt sen asetuksen (EU) 2018/848 48 artiklassa tarkoitetun hyväksytyn kolmannen maan toimivaltainen viranomainen, josta tuotteet ovat peräisin tai jossa viimeinen toimi valmistusta varten on suoritettu, jos tällainen toimi on suoritettu.

4. Edellä 2 kohdassa tarkoitetun todentamisen suorittajana on oltava a) asianomaisen tuotteen tuottajan tai jalostajan valvontaviranomainen tai tarkastuslaitos; tai b) silloin kun toimija tai toimijaryhmä, joka suorittaa viimeisen toimen asetuksen (EU) 2018/848 3 artiklan 44 alakohdassa määriteltyä valmistusta varten, on eri kuin tuotteen tuottaja tai jalostaja, sen toimijan tai toimijaryhmän valvontaviranomainen tai tarkastuslaitos, joka suorittaa viimeisen toimen valmistusta varten.

5. Edellä 2 kohdassa tarkoitetuissa asiakirjatarkastuksissa on todennettava a) tuotteiden ja ainesosien jäljitettävyys; b) se, että lähetykseen sisältyvien tuotteiden määrä on valvontaviranomaisen tai tarkastuslaitoksen tekemän arvion mukaan yhdenmukainen asianomaisen toimijan massatasetarkastusten kanssa; c) tuotteiden kuljetusasiakirjat ja kaupalliset asiakirjat (laskut mukaan lukien); d) silloin kun kyseessä ovat jalostetut tuotteet, se, että niiden kaikki luonnonmukaiset ainesosat ovat sellaisen toimijan tai toimijaryhmän tuottamia, jonka on sertifioinut kolmannessa maassa asetuksen (EU) 2018/848 46 artiklan mukaisesti hyväksytty tai 57 artiklassa tarkoitettu valvontaviranomainen tai tarkastuslaitos taikka asetuksen (EU) 2018/848 47 tai 48 artiklan mukaisesti hyväksytty kolmas maa, tai se, että ne tuotettu ja sertifioitu unionissa mainitun asetuksen mukaisesti.

Asiakirjatarkastusten on perustuttava kaikkiin asiaan liittyviin asiakirjoihin, mukaan lukien asetuksen (EU) 2018/848 45 artiklan 1 kohdan b alakohdan i alakohdassa tarkoitettu toimijoiden sertifikaatti, tarkastusdokumentaatio, asianomaisen tuotteen tuotantosuunnitelma, toimijan tai toimijaryhmän pitämä kirjanpito, saatavilla olevat kuljetusasiakirjat, kaupalliset ja taloudelliset asiakirjat sekä muut valvontaviranomaisen tai tarkastuslaitoksen merkityksellisiksi katsomat asiakirjat.

4 artikla

Tarkastussertifikaatin myöntäminen

1. Valvontaviranomaisen tai tarkastuslaitoksen, joka on todentanut lähetyksen 3 artiklan mukaisesti, on myönnettävä kullekin lähetykselle 5 artiklan mukaisesti tarkastussertifikaatti ennen kuin lähetys lähtee kolmannesta maasta, joka on viejämaa tai alkuperämaa.

2. Jos valvontaviranomainen tai tarkastuslaitos on hyväksytty asetuksen (EU) 2018/848 46 artiklan mukaisesti, se voi myöntää tarkastussertifikaatin delegoidun asetuksen (EU) 2021/1698 8 artiklassa tarkoitettuja suuririskisiä tuotteita sisältäville lähetyksille vasta kun sillä on hallussaan täydellinen dokumentaatio jäljitettävyydestä ja se on saanut ja arvioinut lähetyksestä mainitun delegoidun asetuksen 16 artiklan 6 kohdan mukaisesti otetuista näytteistä tehtyjen analyysien tulokset.

5 artikla

Tarkastussertifikaatin malli ja Traces-järjestelmän käyttö

1. Valvontaviranomaisen tai tarkastuslaitoksen on myönnettävä tarkastussertifikaatti Traces-järjestelmässä liitteessä esitettyjen mallin ja huomautusten mukaisesti ja täytettävä sertifikaatin kohdat 1–18.

2. Tarkastuslaitoksen tai valvontaviranomaisen on tarkastussertifikaattia myöntäessään ladattava Traces-järjestelmään kaikki tositteet, mukaan lukien seuraavat: a) otetuille näytteille tehtyjen analyysien tulokset; b) kaupalliset ja kuljetusasiakirjat, kuten konossementti, laskut ja pakkausluettelo, ja, silloin kun valvontaviranomainen tai tarkastuslaitos on hyväksytty asetuksen (EU) 2018/848 46 artiklan mukaisesti, delegoidun asetuksen (EU) 2021/1698 16 artiklan 5 kohdan mukaisesti laadittu matkasuunnitelma.

3. Tarkastussertifikaatti on myönnettävä Traces-järjestelmässä ja siinä on oltava hyväksytty sähköinen leima.

Jos tarkastussertifikaatin kohdassa 13 tarkoitettu pakkausten lukumäärää koskeva tieto sekä kohdissa 16 ja 17 tarkoitetut tiedot taikka 2 kohdassa tarkoitetut asiakirjat eivät ole saatavilla sertifikaatin myöntämishetkellä, ne on sisällytettävä tai täydennettävä sertifikaattiin 10 päivän kuluessa sertifikaatin myöntämisestä ja joka tapauksessa ennen kuin toimivaltainen viranomainen todentaa ja tarkistaa sertifikaatin 6 artiklan mukaisesti.

4. Tarkastussertifikaatti on laadittava a) sen jäsenvaltion virallisella kielellä tai jollakin sen virallisista kielistä, jossa unionin saapumisrajatarkastusasema sijaitsee, silloin kun tuotteisiin kohdistetaan virallista valvontaa rajatarkastusasemilla; b) sen jäsenvaltion virallisella kielellä tai jollakin sen virallisista kielistä, jossa lähetys on tarkoitus luovuttaa vapaaseen liikkeeseen, silloin kun kyseessä ovat tuotteet, jotka on delegoidun asetuksen (EU) 2021/2305 mukaisesti vapautettu virallisesta valvonnasta rajatarkastusasemilla.

5. Poiketen siitä, mitä 4 kohdassa säädetään, jäsenvaltio voi hyväksyä, että todistukset laaditaan jollakin muulla unionin virallisella kielellä ja että niihin liitetään tarvittaessa oikeaksi todistettu käännös.

6 artikla

Lähetysten virallinen valvonta

1. Sen rajatarkastusaseman tai paikan, jossa tavarat luovutetaan vapaaseen liikkeeseen, toimivaltaisen viranomaisen on suoritettava asetuksen (EU) 2018/848 noudattamisen todentamiseksi lähetyksille virallista valvontaa seuraavasti: a) asiakirjatarkastukset kaikille lähetyksille; b) satunnaisesti tehtävät tunnistustarkastukset; ja c) fyysiset tarkastukset niin usein kuin se asetuksen (EU) 2018/848 säännösten noudattamatta jättämisen todennäköisyyden perusteella on tarpeen.

Asiakirjatarkastuksiin on sisällyttävä tarkastussertifikaatin, kaikkien muiden 5 artiklassa säädettyjen tositteiden ja otetuille näytteille mahdollisesti tehtyjen analyysien tai testien tulosten tarkastelu.

Jos tarkastussertifikaattiin on tehtävä puhtaasti toimituksellisia tai tekstinlaadinnallisia korjauksia, toimivaltainen viranomainen voi hyväksyä, että tarkastussertifikaatin myöntänyt valvontaviranomainen tai tarkastuslaitos päivittää tiedot Traces-järjestelmässä korvaamalla asiakirjan Traces-järjestelmässä käytettävissä olevaa menettelyä noudattaen siten, ettei alkuperäisen sertifikaatin tietoja muuteta lähetyksen tunnistetietojen, jäljitettävyyden ja takeiden osalta.

2. Kun kyseessä ovat delegoidun asetuksen (EU) 2021/1698 8 artiklassa tarkoitetut suuririskiset tuotteet, tämän artiklan 1 kohdassa tarkoitetun toimivaltaisen viranomaisen on tehtävä järjestelmällisesti tunnistustarkastuksia ja fyysisiä tarkastuksia, otettava lähetyksestä vähintään yksi edustava näyte ja tarkistettava mainitun asetuksen 16 artiklan 6 kohdassa tarkoitetut asiakirjat. Toimivaltaisen viranomaisen on vahvistettava edustava näytteenottomenettely, joka on asianmukainen tuotteen luokan, määrän ja pakkauksen osalta.

3. Toimivaltaisen viranomaisen on 1 kohdassa ja, tapauksen mukaan, 2 kohdassa tarkoitetun todentamisen jälkeen tehtävä lähetystä koskeva päätös. Lähetystä koskeva päätös on merkittävä tarkastussertifikaatin kohtaan 30 liitteessä esitettyjen mallin ja huomautusten mukaisesti valitsemalla jokin seuraavista: a) lähetys voidaan luovuttaa vapaaseen liikkeeseen luonnonmukaisina tuotteina; b) lähetys voidaan luovuttaa vapaaseen liikkeeseen siirtymävaiheen tuotteina; c) lähetys voidaan luovuttaa vapaaseen liikkeeseen muina kuin luonnonmukaisina tuotteina; d) lähetystä ei voida luovuttaa vapaaseen liikkeeseen; e) osa lähetyksestä voidaan luovuttaa vapaaseen liikkeeseen tarkastussertifikaattiotteella.

Toimivaltaisen viranomaisen on vahvistettava tarkastussertifikaatti Traces-järjestelmässä hyväksytyllä sähköisellä leimalla.

4. Tuotteisiin, joille suoritetaan virallista valvontaa rajatarkastusasemilla, sovelletaan seuraavaa: a) 3 kohtaa sovelletaan niiden sääntöjen lisäksi, jotka koskevat sitä, miten toimivaltaiset viranomaiset käyttävät yhteistä terveyttä koskevaa tuloasiakirjaa (CHED) rajatarkastusasemilla asetuksen (EU) 2017/625 56 artiklan 3 kohdan b alakohdan i alakohdan mukaisesti sekä valvontapisteillä komission delegoidun asetuksen (EU) 2019/2123 ( 3 ) ja asetuksen (EU) 2017/625 55 artiklassa säädettyjen lähetyksiä koskevia päätöksiä koskevien sääntöjen mukaisesti; b) edellä 1 kohdan a alakohdassa tarkoitetut asiakirjatarkastukset voidaan tehdä etäällä rajatarkastusasemista tiettyjen luonnonmukaisten tuotteiden ja siirtymävaiheen tuotteiden osalta delegoidun asetuksen (EU) 2019/2123 7 ja 8 artiklan mukaisesti; c) edellä 1 kohdan b ja c alakohdassa tarkoitetut tunnistustarkastukset ja fyysiset tarkastukset voidaan tehdä valvontapisteissä tiettyjen luonnonmukaisten tuotteiden ja siirtymävaiheen tuotteiden osalta delegoidun asetuksen (EU) 2019/2123 2–6 artiklan mukaisesti.

5. Asetuksen (EU) 2017/625 55 artiklan mukaisesti tehtävissä lähetyksiä koskevissa päätöksissä on viitattava johonkin tämän artiklan 3 kohdan ensimmäisessä alakohdassa tarkoitetuista maininnoista. Jos tuoja on pyytänyt pääsyä tämän asetuksen 7 artiklan 1 kohdan mukaiseen erityiseen tullimenettelyyn täyttämällä tarkastussertifikaatin kohdan 23, asetuksen (EU) 2017/625 55 artiklan mukaisissa lähetyksiä koskevissa päätöksissä on mainittava sovellettava tullimenettely.

Tarkastussertifikaattiin merkitty päätös, jonka mukaan lähetystä tai sen osaa ei voida luovuttaa vapaaseen liikkeeseen, on annettava viipymättä tiedoksi Traces-järjestelmässä toimivaltaiselle viranomaiselle, joka suorittaa virallista valvontaa asetuksen (EU) 2017/625 1 artiklan 2 kohdan a–h ja j alakohdassa tarkoitettujen sääntöjen noudattamisen todentamiseksi.

Jos yhteisessä terveyttä koskevassa tuloasiakirjassa asetuksen (EU) 2017/625 55 artiklan mukaisesti tehdyssä päätöksessä mainitaan, ettei lähetys ole mainitun asetuksen 1 artiklan 2 kohdassa tarkoitettujen sääntöjen mukainen, rajatarkastusaseman toimivaltaisen viranomaisen on ilmoitettava asiasta Traces-järjestelmässä sille toimivaltaiselle viranomaiselle, joka on tehnyt päätöksen tämän artiklan 3 kohdan mukaisesti, jotta tarkastussertifikaatti voidaan päivittää. Lisäksi jokaisen toimivaltaisen viranomaisen, joka suorittaa virallista valvontaa todentaakseen asetuksen (EU) 2017/625 1 artiklan 2 kohdan a–h ja j alakohdassa tarkoitettujen sääntöjen noudattamisen, on annettava Traces-järjestelmässä kaikki asianmukaiset tiedot, kuten laboratorioanalyysien tulokset, tämän artiklan 3 kohdan mukaisesti päätöksen tehneelle toimivaltaiselle viranomaiselle, jotta tarkastussertifikaatti voidaan tarvittaessa päivittää.

6. Jos ainoastaan osa lähetyksestä luovutetaan vapaaseen liikkeeseen, lähetys on jaettava eriin ennen vapaaseen liikkeeseen luovutusta. Tuojan on täytettävä ja lähetettävä jokaisesta erästä Traces-järjestelmässä tarkastussertifikaattiote täytäntöönpanoasetuksen (EU) 2021/2307 mukaisesti. Sen jäsenvaltion toimivaltaisen viranomaisen, jossa erä on tarkoitus luovuttaa vapaaseen liikkeeseen, on todennettava erä ja vahvistettava tarkastussertifikaattiote hyväksytyllä sähköisellä leimalla Traces-järjestelmässä.

7. Kun kyseessä ovat 4 kohdassa tarkoitetut lähetykset, joille suoritetaan virallista valvontaa rajatarkastusasemilla, tulliviranomaisten on sallittava lähetyksen luovuttaminen vapaaseen liikkeeseen vain, jos esitetään asetuksen (EU) 2017/625 57 artiklan 2 kohdan b alakohdan mukaisesti asianmukaisesti valmiiksi täytetty yhteinen terveyttä koskeva tuloasiakirja sekä tämän artiklan 6 kohdan mukaisesti vahvistettu tarkastussertifikaatti, jossa todetaan, että lähetys voidaan luovuttaa vapaaseen liikkeeseen.

Jos lähetys on jaettu eriin, tulliviranomaisten on vaadittava asetuksen (EU) 2017/625 57 artiklan 2 kohdan b alakohdan mukaisesti asianmukaisesti valmiiksi täytetyn yhteisen terveyttä koskevan tuloasiakirjan esittämistä ja täytäntöönpanoasetuksen (EU) 2021/2307 mukaisen sellaisen tarkastussertifikaattiotteen esittämistä, jonka kohtaan 12 on merkitty, että erä voidaan luovuttaa vapaaseen liikkeeseen.

7 artikla

Erityiset tullimenettelyt

1. Jos lähetys asetetaan Euroopan parlamentin ja neuvoston asetuksen (EU) N:o 952/2013 ( 4 ) 240 artiklan 1 kohdassa tarkoitettuun tullivarastointimenettelyyn tai 256 artiklan 3 kohdan b alakohdassa tarkoitettuun sisäiseen jalostusmenettelyyn ja sille suoritetaan yksi tai useampi tämän kohdan toisessa alakohdassa tarkoitettu valmistus, toimivaltaisen viranomaisen on todennettava lähetys tämän asetuksen 6 artiklan mukaisesti ennen ensimmäistä valmistusta. Tuojan on merkittävä tarkastussertifikaatin 23 kohtaan sen tulli-ilmoituksen viitenumero, jolla tavarat on ilmoitettu tullivarastointimenettelyyn tai sisäiseen jalostusmenettelyyn.

Ensimmäisessä alakohdassa tarkoitettua valmistusta ovat ainoastaan seuraavat toimet:

a) pakkaaminen tai pakkauksen vaihtaminen; tai

b) luonnonmukaisesta tuotantotavasta kertovan pakkausmerkinnän lisääminen, poistaminen tai muuttaminen.

2. Toimivaltaisen viranomaisen on 1 kohdassa tarkoitetun valmistuksen jälkeen todennettava lähetys ja vahvistettava tarkastussertifikaatti 6 artiklan mukaisesti ennen lähetyksen luovutusta vapaaseen liikkeeseen.

3. Lähetys voidaan ennen vapaaseen liikkeeseen luovutusta jakaa eriin tullin valvonnassa 6 artiklan mukaisesti tehtyjen todennuksen ja tarkastussertifikaatin vahvistamisen jälkeen. Tuojan on täytettävä ja lähetettävä jokaisesta jakamalla saadusta erästä Traces-järjestelmässä tarkastussertifikaattiote täytäntöönpanoasetuksen (EU) 2021/2307 mukaisesti.

4. Sen jäsenvaltion toimivaltaisen viranomaisen, jossa erä on tarkoitus luovuttaa vapaaseen liikkeeseen, on todennettava erä 6 artiklan 1 ja 2 kohdan mukaisesti ja vahvistettava tarkastussertifikaattiote hyväksytyllä sähköisellä leimalla Traces-järjestelmässä.

5. Edellä 1 ja 3 kohdassa tarkoitetut valmistus- ja jakotoimet on toteutettava asetuksen (EU) 2018/848 III ja IV luvussa vahvistettujen asianomaisten säännösten mukaisesti.

8 artikla

Varajärjestelyt silloin kun Traces-järjestelmä ei ole käytettävissä ja ylivoimaisen esteen tapauksessa

1. Valvontaviranomaisten ja tarkastuslaitosten, jotka myöntävät tarkastussertifikaatteja 4 artiklan mukaisesti, on pidettävä saatavilla kyseisestä sertifikaatista täytettäväksi tarkoitettu malli, joka on liitteessä esitetyn mukainen, sekä täytettäväksi tarkoitettu malli kaikista asetuksessa (EU) 2018/848 vaadituista asiakirjoista, jotka voidaan ladata Traces-järjestelmään.

2. Jos Traces-järjestelmä tai jokin sen toiminnoista on yhtäjaksoisesti poissa käytöstä yli 24 tunnin ajan, sen käyttäjät voivat käyttää tietojen kirjaamiseen ja vaihtamiseen 1 kohdassa tarkoitettua tulostettua tai sähköistä täytettäväksi tarkoitettua mallia.

Edellä 1 kohdassa tarkoitetun valvontaviranomaisen tai tarkastuslaitoksen on annettava jokaiselle myönnetylle sertifikaatille viite, pidettävä myönnetyistä sertifikaateista aikajärjestyksen mukaista rekisteriä sen varmistamiseksi, että niihin liitetään Traces-järjestelmän antama aakkosnumeerinen viite, kun järjestelmä on taas käytössä.

Jos käytetään paperista tarkastussertifikaattia, vahvistamattomat muutokset tai poistot mitätöivät sertifikaatin.

3. Kun Traces-järjestelmä tai sen toiminnot ovat jälleen käytettävissä, sen käyttäjien on käytettävä 2 kohdan mukaisesti kirjattuja tietoja luodakseen sähköisen version tarkastussertifikaatista ja ladatakseen 1 kohdassa tarkoitetut asiakirjat.

4. Edellä olevan 2 kohdan mukaisesti tuotetuissa sertifikaateissa ja asiakirjoissa on oltava ilmaisu ”tuotettu käyttökatkoksen aikana”.

5. Kun kyseessä on ylivoimainen este, sovelletaan 1–4 kohtaa. Toimivaltaisten viranomaisten, valvontaviranomaisten tai tarkastuslaitosten on viipymättä ilmoitettava komissiolle tällaisesta tapahtumasta, ja valvontaviranomaisten tai tarkastuslaitosten on kirjattava kaikki tarvittavat tiedot Traces-järjestelmään 10 kalenteripäivän kuluttua tapahtuman päättymisestä.

6. Edellä olevaa 5 artiklan 4 ja 5 kohtaa sovelletaan soveltuvin osin tämän artiklan 2 kohdan mukaisesti tuotettuihin sertifikaatteihin ja asiakirjoihin.

9 artikla

Tarkastussertifikaatin ja tarkastussertifikaattiotteen käyttö tulliviranomaisten osalta

Kun kyseessä ovat tuotteet, joille suoritetaan virallista valvontaa paikassa, jossa tavarat luovutetaan vapaaseen liikkeeseen delegoidun asetuksen (EU) 2021/2305 4 artiklan mukaisesti, tulliviranomaiset saavat sallia lähetyksen luovuttamisen vapaaseen liikkeeseen vain, jos esitetään tarkastussertifikaatti, jonka kohtaan 30 on merkitty, että lähetys voidaan luovuttaa vapaaseen liikkeeseen.

Jos lähetys on jaettu eriin, tulliviranomaisten on täytäntöönpanoasetuksen (EU) 2021/2307 mukaisesti vaadittava sellaisen tarkastussertifikaattiotteen esittämistä, jonka kohtaan 12 on merkitty, että erä voidaan luovuttaa vapaaseen liikkeeseen.

10 artikla

Tiedot, jotka kolmannen maan toimivaltaisen viranomaisen, valvontaviranomaisen tai tarkastuslaitoksen on toimitettava lähetyksiä koskevista epäillyistä tai vahvistetuista säännösten noudattamatta jättämisistä

1. ►C1 ◄ Toimivaltaisen viranomaisen, valvontaviranomaisen tai tarkastuslaitoksen on vastattava komissiolle ja alkuperäisen ilmoituksen lähettäneelle jäsenvaltiolle (ilmoituksen tekevä jäsenvaltio) 30 kalenteripäivän kuluessa ilmoituksen vastaanottamisesta, annettava tiedoksi toteutetut toimet ja toimenpiteet, mukaan lukien tutkimuksen tulokset, ja toimitettava kaikki muut saatavilla olevat ja/tai ilmoituksen tekevän jäsenvaltion vaatimat tiedot käyttäen komission täytäntöönpanoasetuksen (EU) 2021/279 ( Jos kolmannen maan toimivaltainen viranomainen, valvontaviranomainen tai tarkastuslaitos saa komissiolta ilmoituksen, joka perustuu jäsenvaltiolta täytäntöönpanoasetuksen (EU) 2021/2307 7 artiklan mukaisesti saatuun sellaiseen ilmoitukseen epäillystä tai vahvistetusta säännösten noudattamatta jättämisestä, joka vaikuttaa lähetyksessä olevien luonnonmukaisten tuotteiden tai siirtymävaiheen tuotteiden vaatimuksenmukaisuuteen, sen on tehtävä tutkimus.Toimivaltaisen viranomaisen, valvontaviranomaisen tai tarkastuslaitoksen on vastattava komissiolle ja alkuperäisen ilmoituksen lähettäneelle jäsenvaltiolle (ilmoituksen tekevä jäsenvaltio) 30 kalenteripäivän kuluessa ilmoituksen vastaanottamisesta, annettava tiedoksi toteutetut toimet ja toimenpiteet, mukaan lukien tutkimuksen tulokset, ja toimitettava kaikki muut saatavilla olevat ja/tai ilmoituksen tekevän jäsenvaltion vaatimat tiedot käyttäen komission täytäntöönpanoasetuksen (EU) 2021/279 ( 5 ) liitteessä II olevassa X jaksossa esitettyä mallia.

2. Toimivaltaisen viranomaisen, valvontaviranomaisen tai tarkastuslaitoksen on annettava kaikki jäsenvaltion vaatimat lisätiedot, jotka koskevat toteutettuja lisätoimia tai -toimenpiteitä.

Komissio tai jäsenvaltio voi pyytää toimivaltaista viranomaista, valvontaviranomaista tai tarkastuslaitosta asettamaan viipymättä saataville luettelon kaikista toimijoista tai toimijaryhmistä siinä luonnonmukaisen tuotannon ketjussa, johon lähetys kuuluu, sekä näiden valvontaviranomaisista tai tarkastuslaitoksista.

3. Jos valvontaviranomainen tai tarkastuslaitos on hyväksytty asetuksen (EU) 2018/848 46 artiklan mukaisesti, sovelletaan delegoidun asetuksen (EU) 2021/1698 21 artiklan 2 ja 3 kohtaa.

11 artikla

Siirtymäsäännökset paperimuodossa oleville tarkastussertifikaateille ja niiden otteille

1. Poiketen siitä, mitä 5 artiklan 3 kohdan ensimmäisessä alakohdassa säädetään, tarkastussertifikaatin voi 30 päivään kesäkuuta 2022 myöntää paperimuodossa sen jälkeen kun se on täytetty Traces-järjestelmässä ja tulostettu. Paperimuotoisen sertifikaatin on täytettävä seuraavat vaatimukset: a) kohdassa 18 on sertifikaatin myöntävän valvontaviranomaisen tai tarkastuslaitoksen valtuutetun henkilön omakätinen allekirjoitus ja virallinen leima; b) se on myönnetty ennen kuin siinä tarkoitettu lähetys lähtee kolmannesta maasta, joka on viejämaa tai alkuperämaa.

2. Poiketen siitä, mitä 6 artiklan 3 kohdassa säädetään, 30 päivään kesäkuuta 2022 sovelletaan seuraavaa: a) jos tarkastussertifikaatti on myönnetty paperimuotoisena tämän artiklan 1 kohdan mukaisesti, se on vahvistettava paperiversiona rajatarkastusaseman tai sen paikan, jossa tavarat luovutetaan vapaaseen liikkeeseen, toimivaltaisen viranomaisen valtuutetun henkilön omakätisellä allekirjoituksella tapauksen mukaan kohdassa 23, 25 tai 30 sen jälkeen kun sertifikaatti on täytetty Traces-järjestelmässä ja tulostettu; b) jos tarkastussertifikaatti on myönnetty Traces-järjestelmässä ja siinä on hyväksytty sähköinen leima, se voidaan 5 artiklan 3 kohdan ensimmäisen alakohdan mukaisesti vahvistaa paperiversiona rajatarkastusaseman tai sen paikan, jossa tavarat luovutetaan vapaaseen liikkeeseen, toimivaltaisen viranomaisen valtuutetun henkilön omakätisellä allekirjoituksella tapauksen mukaan kohdassa 23, 25 tai 30 sen jälkeen kun sertifikaatti on täytetty Traces-järjestelmässä ja tulostettu.

3. Valvontaviranomaisten, tarkastuslaitosten ja toimivaltaisten viranomaisten on tapauksen mukaan tarkastussertifikaatin eri myöntämis- ja vahvistusvaiheissa todennettava, että paperimuotoisen tarkastussertifikaatin tiedot vastaavat Traces-järjestelmässä täytetyn sertifikaatin tietoja.

Jos paperimuotoiseen tarkastussertifikaattiin ei ole merkitty tarkastussertifikaatin kohdassa 13 tarkoitettua pakkausten lukumäärää koskevaa tietoa tai kohdassa 16 ja 17 tarkoitettua tietoa tai jos tieto eroaa Traces-järjestelmässä täytetyn sertifikaatin tiedosta, toimivaltaisten viranomaisten on otettava lähetyksen todentamista ja sertifikaatin vahvistamista varten huomioon ainoastaan Traces-järjestelmään kirjattu tieto.

4. Edellä 1 kohdassa tarkoitettu paperimuotoinen tarkastussertifikaatti on, tapauksen mukaan, esitettävä sen unionin saapumisrajatarkastusaseman toimivaltaiselle viranomaiselle, jossa lähetykselle suoritetaan virallista valvontaa, tai sen paikan toimivaltaiselle viranomaiselle, jossa tavarat luovutetaan vapaaseen liikkeeseen. Kyseisen toimivaltaisen viranomaisen on palautettava paperimuotoinen sertifikaatti tuojalle.

5. Poiketen siitä, mitä 6 artiklan 6 kohdassa ja 7 artiklan 4 kohdassa säädetään, tarkastussertifikaattiotteen voi 30 päivään kesäkuuta 2022 vahvistaa paperiversiona sen jälkeen kun se on täytetty Traces-järjestelmässä ja tulostettu. Paperimuotoisen sertifikaattiotteen on täytettävä seuraavat vaatimukset: a) sen paperiversion kohdassa 12 on vahvistuksena toimivaltaisen viranomaisen valtuutetun henkilön omakätinen allekirjoitus; b) sen kohdassa 13 on erän vastaanottajan omakätinen allekirjoitus.

Ensimmäisen alakohdan a alakohdassa tarkoitetun toimivaltaisen viranomaisen on palautettava sertifikaattiotteen paperiversio sen esittäneelle henkilölle.

12 artikla

Kumoaminen

Kumotaan asetus (EY) N:o 1235/2008.

Sitä sovelletaan kuitenkin edelleen ennen 1 päivää tammikuuta 2022 myönnettyjen tarkastussertifikaattien täyttämiseen ja vahvistamiseen, tuojan ennen 1 päivää tammikuuta 2022 jättämiin, vireillä oleviin tarkastussertifikaattiotteisiin, sekä ensimmäisen vastaanottajan tai vastaanottajan ilmoituksiin tarkastussertifikaatissa tai tarkastussertifikaattiotteessa.

13 artikla

Voimaantulo ja soveltaminen

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE

I OSA

EUROOPAN UNIONIIN TUOTAVIEN LUONNONMUKAISTEN TUOTTEIDEN JA SIIRTYMÄVAIHEEN TUOTTEIDEN TARKASTUSSERTIFIKAATTI







1. Myöntävä valvontaviranomainen tai tarkastuslaitos 2. Euroopan parlamentin ja neuvoston asetuksen (EU) 2018/848 (1) mukainen menettely: □ Säännösten noudattaminen (46 artikla) □ Vastaava kolmas maa (48 artikla) □ Vastaava valvontaviranomainen tai tarkastuslaitos (57 artikla) tai □ Vastaavuus kauppasopimuksen nojalla (47 artikla) 3. Tarkastussertifikaatin viitenumero 4. Tuotteen tuottaja tai jalostaja 5. Viejä 6. Toimija, joka myy tai ostaa tuotteen varastoimatta tai käsittelemättä sitä fyysisesti 7. Valvontaviranomainen tai tarkastuslaitos 8. Alkuperämaa 9. Viejämaa 10. Rajatarkastusasema / paikka, jossa tavarat luovutetaan vapaaseen liikkeeseen 11. Määrämaa 12. Tuoja 13. Tuotteen kuvaus Luonnonmukainen tuote tai siirtymävaiheen tuote CN-koodi Kauppanimi Luokka Pakkausten lukumäärä Erän numero Nettopaino 14. Kontin numero 15. Sinetin numero 16. Kokonaisbruttopaino 17. Kuljetusväline Kuljetusmuoto Tunnistetiedot Kansainvälinen kuljetusasiakirja 18. Sertifikaatin myöntävän, 1 kohdassa tarkoitetun valvontaviranomaisen tai tarkastuslaitoksen ilmoitus Tämä sertifikaatti on myönnetty säännösten noudattamisen osalta komission delegoidun asetuksen (EU) 2021/1698 (2) perusteella (asetuksen (EU) 2018/848 46 artikla) tai vastaavuuden osalta komission delegoidun asetuksen (EU) 2021/1342 (3) perusteella (asetuksen (EU) 2018/848 47, 48 tai 57 artikla) todisteena siitä, että edellä mainitut tuotteet ovat asetuksen (EU) 2018/848 vaatimusten mukaiset. Päiväys Valtuutetun henkilön nimi ja allekirjoitus / Hyväksytty sähköinen leima Myöntävän valvontaviranomaisen tai tarkastuslaitoksen leima 19. Lähetyksestä vastaava toimija 20. Ennakkoilmoitus Päiväys Kellonaika 21. Siirrettäväksi (minne): 22. Valvontapisteen tiedot 23. Erityiset tullimenettelyt Tullivarastointi□ Sisäinen jalostus□ Tullimenettelyistä vastaavan toimijan nimi ja osoite: Tullimenettelyistä vastaavan toimijan sertifioinut valvontaviranomainen tai tarkastuslaitos: □ Lähetysten todentaminen ennen erityistä tullimenettelyä Lisätietoja: Viranomainen ja jäsenvaltio: Päiväys: Valtuutetun henkilön nimi ja allekirjoitus Tulli-ilmoituksen viitenumero tullimenettelyjä varten 24. Ensimmäinen vastaanottaja Euroopan unionissa 25. Asianomaisen toimivaltaisen viranomaisen suorittama valvonta Asiakirjatarkastukset □ Hyväksyttävä □ Ei-hyväksyttävä Valittu tunnistustarkastukseen ja fyysiseen tarkastukseen □ Kyllä □ Ei Viranomainen ja jäsenvaltio: Päiväys: Valtuutetun henkilön nimi ja allekirjoitus / Hyväksytty sähköinen leima 26. Siirto rajatarkastusasemalta valvontapisteeseen: 27. Valvontapisteen tiedot □Kyllä □Ei 28. Kuljetusväline siirrossa rajatarkastusasemalta valvontapisteeseen 29. Tunnistustarkastus ja fyysinen tarkastus Tunnistustarkastukset □ Hyväksyttävä □ Ei-hyväksyttävä Fyysiset tarkastukset □ Hyväksyttävä □ Ei-hyväksyttävä Laboratoriotesti □Kyllä □Ei Testitulos □Hyväksyttävä □Ei-hyväksyttävä 30. Asianomaisen toimivaltaisen viranomaisen päätös □ Luovutetaan luonnonmukaisina tuotteina □ Luovutetaan siirtymävaiheen tuotteina □ Luovutetaan muina kuin luonnonmukaisina tuotteina □ Lähetystä ei voida luovuttaa vapaaseen liikkeeseen □ Osa lähetyksestä voidaan luovuttaa vapaaseen liikkeeseen Lisätietoja: Viranomainen rajatarkastusasemalla / valvontapisteessä / luovutuspaikassa vapaaseen liikkeeseen sekä jäsenvaltio: Päiväys: Valtuutetun henkilön nimi ja allekirjoitus / Hyväksytty sähköinen leima 31. Ensimmäisen vastaanottajan ilmoitus Kun tuotteet vastaanotettiin, pakkaukset tai säiliöt ja, tapauksen mukaan, tarkastussertifikaatti □ olivat asetuksen (EU) 2018/848 liitteessä III olevan 6 osan mukaiset tai □ eivät olleet asetuksen (EU) 2018/848 liitteessä III olevan 6 osan mukaiset. Valtuutetun henkilön nimi ja allekirjoitus Päiväys: ( 1 ) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1). ( 2 ) Komission delegoitu asetus (EU) 2021/1698, annettu 13 päivänä heinäkuuta 2021, Euroopan parlamentin ja neuvoston asetuksen (EU) 2018/848 täydentämisestä niiden valvontaviranomaisten ja tarkastuslaitosten hyväksymistä koskevilla menettelyvaatimuksilla, jotka ovat toimivaltaisia tekemään tarkastuksia luonnonmukaisiksi sertifioiduille toimijoille ja toimijaryhmille ja luonnonmukaisesti tuotetuille tuotteille kolmansissa maissa, sekä kyseisiin valvontaviranomaisiin ja tarkastuslaitoksiin kohdistettavaa valvontaa ja näiden suorittamia tarkastuksia ja muita toimia koskevilla säännöillä (EUVL L 336, 23.9.2021, s. 7). ( 3 ) Komission delegoitu asetus (EU) 2021/1342, annettu 27 päivänä toukokuuta 2021, Euroopan parlamentin ja neuvoston asetuksen (EU) 2018/848 täydentämiseksi säännöillä, jotka koskevat tietoja, jotka kolmansien maiden sekä valvontaviranomaisten ja tarkastuslaitosten on toimitettava niiden luonnonmukaisesti tuotetuille tuontituotteille neuvoston asetuksen (EY) N:o 834/2007 33 artiklan 2 ja 3 kohdan mukaisesti antaman hyväksynnän valvontaa varten, sekä valvontaa varten toteutettavia toimenpiteitä (EUVL L 292, 16.8.2021, s. 20).

II OSA

TARKASTUSSERTIFIKAATIN MALLIN TÄYTTÄMISTÄ KOSKEVAT HUOMAUTUKSET

Kohdat 1–18 täyttää kolmannen maan asianomainen valvontaviranomainen tai tarkastuslaitos

Kohta 1: Asetuksen (EU) 2018/848 46 artiklan nojalla hyväksytyn tai 57 artiklassa tarkoitetun valvontaviranomaisen tai tarkastuslaitoksen nimi, osoite ja koodi taikka mainitun asetuksen 47 tai 48 artiklassa tarkoitetun kolmannen maan toimivaltaisen viranomaisen nimeämän valvontaviranomaisen tai tarkastuslaitoksen nimi, osoite ja koodi Tämä valvontaviranomainen tai tarkastuslaitos täyttää myös kohdat 2–18.

Kohta 2: Tässä kohdassa ilmoitetaan asetuksen (EU) 2018/848 säännökset, jotka koskevat tämän sertifikaatin myöntämistä ja käyttöä; merkitään asianomainen säännös.

Kohta 3:Sähköisen Traces-järjestelmän sertifikaatille automaattisesti antama numero.

Kohta 4:Nimi ja osoite: yksi tai useampi kohdassa 8 mainitussa kolmannessa maassa tuotteet tuottanut tai jalostanut toimija.

Kohta 5:Nimi ja osoite: toimija, joka vie tuotteet kohdassa 9 mainitusta maasta. Viejä on toimija, joka tekee kohdassa 13 mainituille tuotteille viimeisen toiminnon asetuksen (EU) 2018/848 3 artiklan 44 kohdassa tarkoitetun valmistuksen suorittamiseksi ja joka sinetöi tuotteet asianmukaisiin pakkauksiin tai säiliöihin asetuksen (EU) 2018/848 liitteessä III olevan 6 kohdan mukaisesti.

Kohta 6: Lisätään tarvittaessa yhden tai useamman sellaisen toimijan nimi ja osoite, joka myy tai ostaa tuotteen varastoimatta tai käsittelemättä sitä fyysisesti

Kohta 7: Nimi ja osoite: yksi tai useampi tarkastuslaitos tai -viranomainen, joka valvoo sitä, onko tuotteiden tuotanto tai jalostus luonnonmukaista tuotantoa koskevien sääntöjen mukaista kohdassa 8 mainitussa maassa.

Kohta 8: Alkuperämaa tarkoittaa yhtä tai useampaa maata, jossa tuote on tuotettu/viljelty tai jalostettu.

Kohta 9: Viejämaa tarkoittaa maata, jossa tuotteelle on tehty viimeinen toiminto asetuksen (EU) 2018/848 3 artiklan 44 kohdassa tarkoitetun valmistuksen suorittamiseksi ja jossa se on sinetöity asianmukaisiin pakkauksiin tai säiliöihin.

Kohta 10: Kun on kyse lähetyksistä, joille suoritetaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla, ilmoitetaan Traces-järjestelmän sille rajatarkastusasemalle, joka on ensimmäinen saapumispaikka unionissa ja jolla virallinen valvonta suoritetaan komission delegoidun asetuksen (EU) 2021/2306 ( 6 ) 6 artiklan 1 kohdan mukaisesti, antama nimi ja aakkosnumeerinen koodi.

Kun on kyse lähetyksistä, jotka on komission delegoidun asetuksen (EU) 2021/2305 ( 7 ) 3 artiklan mukaisesti vapautettu virallisesta valvonnasta rajatarkastusasemilla, ilmoitetaan Traces-järjestelmän sille paikalle, jossa tavarat luovutetaan vapaaseen liikkeeseen Euroopan unionissa ja jossa virallinen valvonta suoritetaan komission delegoidun asetuksen (EU) 2021/2306 6 artiklan 1 kohdan mukaisesti, antama nimi ja aakkosnumeerinen koodi.

Tuoja tai sen edustaja voi päivittää tämän kohdan tiedot ennen kuin lähetys saapuu rajatarkastusasemalle tai tapauksen mukaan paikkaan, jossa tavarat luovutetaan vapaaseen liikkeeseen.

Kohta 11: Määrämaa tarkoittaa ensimmäisen vastaanottajan maata Euroopan unionissa.

Kohta 12: Sen komission täytäntöönpanoasetuksen (EU) 2021/2307 ( 8 ) 2 artiklan 1 alakohdassa määritellyn tuojan, joka esittää lähetyksen luovutettavaksi vapaaseen liikkeeseen unionissa joko itse tai edustajan välityksellä, nimi, osoite ja komission delegoidun asetuksen (EU) 2015/2446 ( 9 ) 1 artiklan 18 alakohdassa määritelty taloudellisen toimijan rekisteröinti- ja tunnistenumero (EORI-numero).

Kohta 13: Tuotteen kuvaus, joka kattaa seuraavat:

— maininta siitä, ovatko tuotteet luonnonmukaisia vai siirtymävaiheen tuotteita

— asianomaisten tuotteiden neuvoston asetuksessa (ETY) N:o 2658/87 ( 10 ) tarkoitettu yhdistetyn nimikkeistön koodi (CN-koodi) (mahdollisuuksien mukaan kahdeksannumeroinen koodi)

— kauppanimi

— tuotteen luokka komission täytäntöönpanoasetuksen (EU) 2021/1378 ( 11 ) liitteen II mukaisesti

— pakkausten (laatikoiden, pahvirasioiden, säkkien, sankojen jne.) lukumäärä

— erän numero ja

— nettopaino.

Kohta 14: Kontin numero: vapaaehtoinen.

Kohta 15: Sinetin numero: vapaaehtoinen.

Kohta 16: Kokonaisbruttopaino ilmaistuna asianmukaisina yksikköinä (kilogrammaa, litraa jne.).

Kohta 17: Kuljetusväline, jota käytetään tuotteen kuljetukseen alkuperämaasta rajatarkastusasemalle tai paikkaan, jossa tavarat luovutetaan vapaaseen liikkeeseen lähetyksen todentamista ja tarkastussertifikaatin vahvistamista varten.

Kuljetusmuoto: lentokone, alus, juna, maantieajoneuvo, muu.

Kuljetusvälineen tunnistetiedot: lentokoneesta lennon numero, aluksesta laivan nimi/nimet, junasta junan tunnistetiedot ja vaunun numero, maantieajoneuvosta rekisterinumero ja mahdollinen perävaunun rekisterinumero.

Kun kyseessä on lautta, mainitaan alus ja maantieajoneuvo sekä maantieajoneuvon tunnistetiedot ja lauttavuoro.

Kohta 18: Sertifikaatin antavan valvontaviranomaisen tai tarkastuslaitoksen ilmoitus. Valitaan asianomainen komission delegoitu asetus. Valtuutetun henkilön omakätinen allekirjoitus ja leima vaaditaan komission delegoidun asetuksen (EU) 2021/2306 11 artiklan 1 kohdan mukaisesti ainoastaan 30. kesäkuuta 2022 saakka myönnettyihin paperimuodossa oleviin tarkastussertifikaatteihin.

Kohta 19: Täytäntöönpanoasetuksen (EU) 2021/2307 2 artiklan 2 alakohdassa määritellyn lähetyksestä vastaavan toimijan nimi, osoite ja delegoidun asetuksen (EU) 2015/2446 1 artiklan 18 alakohdassa määritelty EORI-numero. Tämän kohdan täyttää 12 kohdassa mainittu tuoja, jos lähetyksestä vastaava toimija on eri kuin kyseinen tuoja.

Kohta 20: Kun kyseessä on sellaisten tuotteiden lähetys, jotka on tarkoitus saattaa unionissa markkinoille luonnonmukaisina tuotteina tai siirtymäkauden tuotteina ja joihin sovelletaan virallista valvontaa rajatarkastusasemilla asetuksen (EU) 2018/848 45 artiklan 5 kohdan nojalla, merkitään rajatarkastusasemalle saapumisen arvioitu päivä ja kellonaika.

Kun kyseessä on sellaisten tuotteiden lähetys, jotka on vapautettu virallisesta valvonnasta rajatarkastusasemilla komission delegoidun asetuksen (EU) 2021/2305 nojalla, merkitään arvioitu saapumispäivä ja -kellonaika siihen paikkaan, jossa tavarat luovutetaan vapaaseen liikkeeseen mainitun asetuksen mukaisesti.

Kohta 21: Tuoja tai tarvittaessa lähetyksestä vastaava toimija täyttää pyytääkseen tuotteiden siirtämistä unionissa olevaan valvontapisteeseen virallista lisävalvontaa varten, jos toimivaltaiset viranomaiset valitsevat lähetyksen tunnistustarkastukseen ja fyysiseen tarkastukseen rajatarkastusasemalla. Tämä kohta täytetään ainoastaan tuotteista, joille suoritetaan rajatarkastusasemilla virallista valvontaa asetuksen (EU) 2018/848 45 artiklan 5 kohdan mukaisesti.

Kohta 22: Ilmoitetaan sen jäsenvaltiossa sijaitsevan valvontapisteen nimi, johon tuotteet siirretään tunnistustarkastusta ja fyysistä tarkastusta varten, jos rajatarkastusaseman toimivaltaiset viranomaiset valitsevat lähetyksen tällaisiin tarkastuksiin. Tuoja tai tarvittaessa lähetyksestä vastaava toimija täyttää. Tämä kohta täytetään ainoastaan tuotteista, joille suoritetaan rajatarkastusasemilla virallista valvontaa asetuksen (EU) 2018/848 45 artiklan 5 kohdan mukaisesti.

Kohta 23: Tämän kohdan täyttävät asianomainen toimivaltainen viranomainen ja tuoja.

Kun kyseessä ovat tuotteet, joihin sovelletaan virallista valvontaa rajatarkastusasemilla, tämän kohdan täyttää rajatarkastusaseman toimivaltainen viranomainen.

Valtuutetun henkilön omakätinen allekirjoitus vaaditaan komission delegoidun asetuksen (EU) 2021/2306 11 artiklan 2 kohdan mukaisesti 30. kesäkuuta 2022 saakka paperimuodossa vahvistettuihin tarkastussertifikaatteihin.

Kohta 24: Ensimmäisen vastaanottajan nimi ja osoite Euroopan unionissa. Tuoja täyttää.

Kohta 25: Tämän kohdan täyttää toimivaltainen viranomainen sen jälkeen kun delegoidun asetuksen (EU) 2021/2306 6 artiklan mukaiset asiakirjatarkastukset on tehty. Jos asiakirjatarkastukset eivät ole hyväksyttäviä, on täytettävä kohta 30.

Kyseisen viranomaisen on ilmoitettava, valitaanko lähetys tunnistustarkastukseen ja fyysiseen tarkastukseen.

Valtuutetun henkilön allekirjoitus / hyväksytty sähköinen leima vaaditaan vain, jos toimivaltainen viranomainen on eri kuin kohdassa 30 mainittu viranomainen. Valtuutetun henkilön omakätinen allekirjoitus vaaditaan komission delegoidun asetuksen (EU) 2021/2306 11 artiklan 2 kohdan mukaisesti ainoastaan 30. kesäkuuta 2022 saakka paperimuodossa vahvistettuihin tarkastussertifikaatteihin.

Kohta 26: Rajatarkastusaseman toimivaltainen viranomainen täyttää, jos lähetys valitaan tunnistustarkastukseen ja fyysiseen tarkastukseen ja jos lähetys voidaan siirtää valvontapisteeseen virallista lisävalvontaa varten. Tämä kohta täytetään ainoastaan tuotteista, joille suoritetaan rajatarkastusasemilla virallista valvontaa asetuksen (EU) 2018/848 45 artiklan 5 kohdan mukaisesti.

Kohta 27: Jos kyseessä on siirto valvontapisteeseen, ilmoitetaan sen jäsenvaltiossa olevan valvontapisteen nimi, johon tavarat siirretään tunnistustarkastusta ja fyysistä tarkastusta varten, valvontapisteen yhteystiedot sekä Traces-järjestelmän valvontapisteelle antama yksilöllinen aakkosnumeerinen koodi. Rajatarkastusaseman toimivaltainen viranomainen täyttää. Tämä kohta täytetään ainoastaan tuotteista, joille suoritetaan rajatarkastusasemilla virallista valvontaa asetuksen (EU) 2018/848 45 artiklan 5 kohdan mukaisesti.

Kohta 28: Ks. kohdan 17 ohjeet. Tämä kohta on täytettävä, jos lähetys siirretään tunnistustarkastusta ja fyysistä tarkastusta varten valvontapisteeseen.

Kohta 29: Tämän kohdan täyttää toimivaltainen viranomainen, jos tuotteet valitaan tunnistustarkastukseen ja fyysiseen tarkastukseen.

Kohta 30: Tämän kohdan täyttää toimivaltainen viranomainen sen jälkeen kun delegoidun asetuksen (EU) 2021/2306 7 artiklan 1 kohdassa tarkoitetut valmistelut on tehty ja joka tapauksessa sen jälkeen kun lähetys on todennettu mainitun asetuksen 6 artiklan 1 ja 2 kohdan mukaisesti.

Toimivaltaisen viranomaisen on valittava asianmukainen vaihtoehto ja lisättävä tarpeellisiksi katsomiaan lisätietoja. Erityisesti valittaessa vaihtoehto ”Lähetystä ei voida luovuttaa vapaaseen liikkeeseen” tai ”Osa lähetyksestä voidaan luovuttaa vapaaseen liikkeeseen” lisätiedoille varattuun kohtaan on kirjattava asianmukaiset tiedot.

Kun kyseessä ovat tuotteet, joihin sovelletaan virallista valvontaa rajatarkastusasemilla, tämän kohdan täyttää rajatarkastusaseman toimivaltainen viranomainen. Jos lähetys siirretään valvontapisteeseen delegoidun asetuksen (EU) 2021/2306 6 artiklassa tarkoitettuja tunnistustarkastusta ja fyysistä tarkastusta varten, tämän kohdan täyttää kyseisen valvontapisteen toimivaltainen viranomainen.

Kohtaan ”viranomainen rajatarkastusasemalla / valvontapisteessä / luovutuspaikassa vapaaseen liikkeeseen” merkitään asianomaisen viranomaisen nimi.

Valtuutetun henkilön omakätinen allekirjoitus vaaditaan komission delegoidun asetuksen (EU) 2021/2306 11 artiklan 2 kohdan mukaisesti ainoastaan 30. kesäkuuta 2022 saakka paperimuodossa vahvistettuihin tarkastussertifikaatteihin.

Kohta 31: Tämän kohdan täyttää ensimmäinen vastaanottaja vastaanotettaessa tuotteet sen jälkeen kun ne on luovutettu vapaaseen liikkeeseen; asetuksen (EU) 2018/848 liitteessä III olevassa 6 kohdassa edellytettyjen tarkastusten jälkeen valitaan jompikumpi vaihtoehto.

Ensimmäisen vastaanottajan omakätinen allekirjoitus vaaditaan komission delegoidun asetuksen (EU) 2021/2306 11 artiklan 2 kohdan mukaisesti 30. kesäkuuta 2022 saakka paperimuodossa vahvistettuihin tarkastussertifikaatteihin.